Kurt Lewin

Lewin é recoñecido habitualmente como o "fundador da psicoloxía social" e un dos primeiros que estudou as dinámicas de grupos e o desenvolvemento organizativo. Un estudo da Review of General Psychology publicado en 2002, situou a Lewin como o 18.º psicólogo máis citado do século XX.

 Traxectoria 
Lewin naceu en 1890, fillo de Recha Engel, que morreu nun campo de concentración en 1944. Tivo unha irmá (Hertha Putzrath) e dous irmáns (Egon e Fritz). Lewin recibiu unha educación xudía ortodoxa na casa, como membro dunha familia pertencente á burguesía rural de Poznan. O seu pai, Leopold, posuía unha granxa xunto co seu irman Max e a familia tiña unha pequena tenda de mercadorías en xeral no andar térreo do seu fogar, que deixaron en 1905 para mudarse a Berlín. Alí, Lewin estudou o bacharelato no Kaiserin Augusta Gymnasium]] do barrio de Charlottenburg, durante tres anos.

En 1909 comezou a estudar medicina en Friburgo, pasando un semestre en Múnic para recibir cursos de bioloxía. Alí involucrouse no activismo a favor dos dereitos sociais das mulleres. En abril de 1910 regresou a Berlín para continuar a estudar bioloxía na Real Universidade Federico-Guillerme, mais os seus intereses a partir do ano seguinte foron ampliándose, tomando catorce das súas materias na área da psicoloxía (a variante fisiolóxica dominante nesa escola) baixo Carl Stumpf; finalmente, Lewin doutorouse en filosofía en 1916 baixo a súa dirección.

En 1917 casou con Maria Landsberg, con quen tivo dous fillos, Esther Agnes (1919) e Reuven Fritz (1922). A parella divorciouse, e en 1929 Lewin casou con Gertrud Weiss (1896-1987), con quen tivo dous fillos máis, Miriam (1931) e Daniel (1933).

En 1924, como titor de Zeigarnik, realizou estudos sobre o recordo de tarefas incompletas.

Kurt Lewin xunto con Carl Hovland, Paul Lazarsfeld e Harold Lasswell son considerados os "pais fundadores" da Mass Communication Research.

Foi profesor na Universidade de Berlín, onde proseguiu a súa carreira académica. En 1933 foi perseguido polos nazis, polo que tivo que exiliarse de Alemaña e marchou aos Estados Unidos, onde foi docente da Universidade Cornell. En 1935 foi profesor na Universidade de Iowa, impartindo clases de psicoloxía infantil na Child Welfare Research Station. Finalmente, en 1940 nacionalizouse estadounidense. En 1942 foi nomeado presidente da Sociedade para o Estudo Psicolóxico de Temas Sociais.

En 1944 Lewin abandonou Iowa e marchou ao Instituto de Tecnoloxía de Massachusetts (MIT), establecendo o Centro de Investigación para a Dinámica de Grupos, onde se preocupou por facer unha teoría común sobre os grupos. En 1946 coordinou un grupo de investigadores que traballou con grupos de diferentes clases.

En 1947 creou o National Laboratories Training e aos poucos días, o 12 de febreiro de 1947, morreu en Newtonville, Massachusetts.

 Obras 
 Lewin, K. (1935). A dynamic theory of personality. Nova York: McGraw-Hill. 
 Lewin, K. (1936).  Principles of topological psychology. Nova York: McGraw-Hill. 
 Lewin, K. (1938). The conceptual representation and measurement of psychological forces. Durham, NC: Duke University Press. 
 Lewin, K., e Gertrude W. Lewin (Ed.) (1948). Resolving social conflicts: selected papers on group dynamics (1935-1946). Nova York: Harper and Brothers.
 Lewin, K., e Dorwin Cartwright (Ed.) (1951). Field theory in social science. Nova York: Harper. 
 Lewin, K. (1997). Resolving social conflicts & Field theory in social science. Washington, D.C: American Psychological Association.
 Lewin, K., e Martin Gold (Ed.). (1999). The complete social scientist: a Kurt Lewin reader. Washington, D.C.: American Psychological Association.
 Lewin, K., (1980). Kurt Lewin Werkausgabe in German (Kurt Lewin Collected Works) Ed. Karl Friedrich Graumann, Stuttgart, Klett; 4 números.
 Lewin, K. (2009). Kurt Lewin Schriften zur angewandten Psychologie. Aufsätze, Vorträge, Rezensionen, Ed. Helmut E. Lück, Viena, Verlag Wolfgang Krammer, ; contén varios artigos inéditos.

 Notas 

 Véxase tamén 

 Bibliografía 
 Burnes B., "Kurt Lewin and the Planned Approach to Change: A Re-appraisal", Journal of Management Studies (41:6 de setembro de 2004), Manchester, 2004.
 Foschi R., Lombardo G.P. (2006), Lewinian contribution to the study of personality as the alternative to the mainstream of personality psychology in the 20th century. En: Trempala, J., Pepitone, A. Raven, B. Lewinian Psychology. (vol. 1, pp. 86–98). Bydgoszcz: Kazimierz Wielki University Press. 
 Kaufmann, Pierre, Kurt Lewin. Une théorie du champ dans les sciences de l’homme, París, Vrin, 1968.
 Marrow, Alfred J. The Practical Theorist: The Life and Work of Kurt Lewin (1969, 1984) .
 Trempala, J., Pepitone, A. Raven, B., Lewinian Psychology. Bydgoszcz: Kazimierz Wielki University Press. .
 White, Ralph K., e Ronald O. Lippitt, Autocracy and Democracy (1960, 1972) .
 Weisbord, Marvin R., Productive Workplaces Revisited (2004) .

 Ligazóns externas 
 The Kurt Lewin Center for Psychological Research at Kazimierz Wielki University
 International Conference on "Kurt Lewin: Contribution to Contemporary Psychology"
 Kurt Lewin: groups, experiential learning and action research 
 Kurt Lewin Foundation (an NGO promoting tolerance)
 Kurt Lewin Institute

Categoría:Nados en Cuiavia-Pomerania
Categoría:Nados en 1890
Categoría:Finados en 1947
Categoría:Psicólogos de Alemaña
Categoría:Psicólogos dos Estados Unidos de América
Categoría:Ensaístas
Categoría:Escritores en lingua inglesa
Categoría:Estadounidenses de ascendencia alemá
Categoría:Estadounidenses de ascendencia xudía
Categoría:Profesores da Universidade Cornell
Categoría:Profesores da Universidade Humboldt de Berlín
Categoría:Profesores do Instituto de Tecnoloxía de Massachusetts
Categoría:Alumnos da Universidade Humboldt de Berlín